19 ሕዳር 2019 ምንጪ ስእሊ, Getty Images መንግስቲ ኣሜሪካ፡ ኣብ ቤት-ጽሕፈት ምድቃስ ፈጺሙ ከምዘይቅበሎ እዩ ዝገልጽ። ክኢላታት ግን፡ ነዚ ጉዳይ ደግመ ግምት ክግበረሉ ይጽውዑ። መንግስቲ ኣሜሪካ፡ ኣብ ቦታ ስራሕ ዋላ ነዛ ቀም ምባል ኣትሪሩ'ዩ ዝቃወም። እንተኾነ ግን፡ ክሳብ ሕጂ ኣብ ቦታ ስራሕ ምድቃስ ኣይተኣገደን ኣሎ። "ዝኾነ ሰብ ኣብ መንግስታዊ ኣብያተ-ጽሕፈት ክድቅስ ክልኩል እዩ። ግን፡ እቲ ስራሕ ኣድካሚ እንተኾይኑን ብሓላፊ እንተተፈቒዱን እቲ ሰብ ከዕርፍ ይኽእል" ይብል መምርሒ ምምሕዳር ሓፈሻዊ ኣገልግሎት ኣሜሪካ። ኣብ 2018፡ ቤት-ጽሕፈት ኦዲተር ካሊፎርንያ ኣብ ዘውጽኦ ጸብጻብ፡ ሰራሕተኛታት ተሸከርከርቲ ንሰለስተ ሰዓታት ከምዝደቀሱ ሓቢሩ ነይሩ። ኣብ ኣኼባ ድቃስ ይመጽኣኩም'ዶ?
